ระเบียบกระทรวงสาธารณสุขระเบียบกระทรวงสาธารณสุขว่าด้วยหลักเกณฑ์ วิธีการและเงื่อนไขการแต่งตั้งกรรมการผู้ทรงคุณวุฒิในคณะกรรมการป้องกันและแก้ไขปัญหาการตั้งครรภ์ในวัยรุ่นพ.ศ. ๒๕๕๙ โดยที่เป็นการสมควรกำหนดหลักเกณฑ์วิธีการ และเงื่อนไขการแต่งตั้งกรรมการผู้ทรงคุณวุฒิในคณะกรรมการป้องกันและแก้ไขปัญหาการตั้งครรภ์ในวัยรุ่นเพื่อให้เกิดความชัดเจนโปร่งใสและเป็นไปตามพระราชบัญญัติการป้องกันและแก้ไขปัญหาการตั้งครรภ์ในวัยรุ่นพ.ศ. ๒๕๕๙อาศัยอำนาจตามความในมาตรา๔ วรรคหนึ่ง และมาตรา ๑๑ วรรคสาม แห่งพระราชบัญญัติการป้องกันและแก้ไขปัญหาการตั้งครรภ์ในวัยรุ่นพ.ศ. ๒๕๕๙ รัฐมนตรีว่าการกระทรวงสาธารณสุข จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงสาธารณสุขว่าด้วยหลักเกณฑ์ วิธีการ และเงื่อนไขการแต่งตั้งกรรมการผู้ทรงคุณวุฒิในคณะกรรมการป้องกันและแก้ไขปัญหาการตั้งครรภ์ในวัยรุ่นพ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้กรรมการผู้ทรงคุณวุฒิ หมายความว่ากรรมการผู้ทรงคุณวุฒิในคณะกรรมการป้องกันและแก้ไขปัญหาการตั้งครรภ์ในวัยรุ่นคณะกรรมการสรรหา หมายความว่า คณะกรรมการสรรหากรรมการผู้ทรงคุณวุฒิในคณะกรรมการป้องกันและแก้ไขปัญหาการตั้งครรภ์ในวัยรุ่นกรรมการสรรหา หมายความว่ากรรมการสรรหากรรมการผู้ทรงคุณวุฒิในคณะกรรมการป้องกันและแก้ไขปัญหาการตั้งครรภ์ในวัยรุ่นผู้อำนวยการ หมายความว่าผู้อำนวยการสำนักอนามัยการเจริญพันธุ์ กรมอนามัยสำนักอนามัยการเจริญพันธุ์ หมายความว่าสำนักอนามัยการเจริญพันธุ์ กรมอนามัยข้อ๔ ให้มีคณะกรรมการคณะหนึ่ง เรียกว่า คณะกรรมการสรรหา ซึ่งรัฐมนตรีว่าการกระทรวงสาธารณสุขแต่งตั้ง ประกอบด้วย(๑) ปลัดกระทรวงสาธารณสุข เป็นประธานกรรมการ(๒) รองปลัดกระทรวงศึกษาธิการคนหนึ่งซึ่งปลัดกระทรวงศึกษาธิการมอบหมายอธิบดีกรมกิจการเด็กและเยาวชน อธิบดีกรมคุ้มครองสิทธิและเสรีภาพอธิบดีกรมสุขภาพจิตอธิบดีกรมส่งเสริมการปกครองท้องถิ่นและอธิบดีกรมสวัสดิการและคุ้มครองแรงงานเป็นกรรมการให้อธิบดีกรมอนามัยเป็นกรรมการและเลขานุการ ผู้อำนวยการเป็นผู้ช่วยเลขานุการคนที่หนึ่งและให้ผู้อำนวยการมอบหมายข้าราชการสังกัดสำนักอนามัยการเจริญพันธุ์เป็นผู้ช่วยเลขานุการคนที่สองข้อ๕ การประชุมของคณะกรรมการสรรหาต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุมในการประชุมคณะกรรมการสรรหาตามวรรคหนึ่งถ้าประธานกรรมการไม่มาประชุม หรือไม่อาจปฏิบัติหน้าที่ได้ให้ที่ประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๖ ให้กรรมการสรรหาเสนอรายชื่อผู้สมควรได้รับการแต่งตั้งเป็นกรรมการผู้ทรงคุณวุฒิเพื่อให้คณะกรรมการสรรหาพิจารณาคัดเลือกการเสนอรายชื่อตามวรรคหนึ่งให้กรรมการสรรหาเสนอรายชื่อจากผู้มีคุณสมบัติและไม่มีลักษณะต้องห้ามตามมาตรา ๑๒และเป็นผู้มีความรู้ มีความเชี่ยวชาญ มีผลงานและมีประสบการณ์เป็นที่ประจักษ์ไม่น้อยกว่าห้าปีในด้านการสาธารณสุขด้านการคุ้มครองสิทธิและเสรีภาพของวัยรุ่นด้านการศึกษา ด้านจิตวิทยาและด้านการสังคมสงเคราะห์ ด้านละไม่เกินสามคนข้อ๗ ให้ฝ่ายเลขานุการรวบรวมรายชื่อและตรวจสอบคุณสมบัติและลักษณะต้องห้ามของผู้ได้รับการเสนอรายชื่อตามข้อ๖ โดยให้ผู้ได้รับการเสนอรายชื่อจัดส่งประวัติ ผลงานและความยินยอมตามแบบที่ฝ่ายเลขานุการจัดทำขึ้นและให้ฝ่ายเลขานุการเสนอรายชื่อผู้ซึ่งผ่านการตรวจสอบคุณสมบัติและลักษณะต้องห้ามให้คณะกรรมการสรรหาพิจารณาคัดเลือกให้คณะกรรมการสรรหาพิจารณาคัดเลือกผู้สมควรได้รับการแต่งตั้งเป็นกรรมการผู้ทรงคุณวุฒิตามด้านที่กำหนดในข้อ๖ วรรคสอง ด้านละหนึ่งคน และสำรองอีกด้านละไม่เกินสองคน โดยต้องคำนึงถึงชายและหญิงในสัดส่วนที่ใกล้เคียงกันทั้งนี้ควรมีผู้แทนจากองค์กรพัฒนาเอกชนร่วมอยู่ในผู้ที่ได้รับการเสนอชื่อเข้ารับการพิจารณาคัดเลือกของคณะกรรมการสรรหาเป็นกรรมการผู้ทรงคุณวุฒิด้วยให้คณะกรรมการสรรหาเสนอรายชื่อผู้ได้รับการคัดเลือกตามวรรคสองพร้อมทั้งข้อมูลที่เกี่ยวข้องต่อรัฐมนตรีว่าการกระทรวงสาธารณสุขเพื่อพิจารณาเสนอประธานกรรมการป้องกันและแก้ไขปัญหาการตั้งครรภ์ในวัยรุ่นเพื่อพิจารณาแต่งตั้งเป็นกรรมการผู้ทรงคุณวุฒิข้อ๘ การแต่งตั้งกรรมการผู้ทรงคุณวุฒิในวาระต่อไปให้เริ่มดำเนินการก่อนครบวาระการดำรงตำแหน่งของกรรมการผู้ทรงคุณวุฒิไม่น้อยกว่าหกสิบวันข้อ๙ ในกรณีที่กรรมการผู้ทรงคุณวุฒิพ้นจากตำแหน่งก่อนวาระและจำเป็นต้องแต่งตั้งกรรมการผู้ทรงคุณวุฒิด้านเดียวกันแทนให้คณะกรรมการสรรหาดำเนินการคัดเลือกผู้สมควรได้รับการแต่งตั้งเป็นกรรมการผู้ทรงคุณวุฒิด้านเดียวกันแทนตามหลักเกณฑ์ วิธีการ และเงื่อนไขที่กำหนดในระเบียบนี้โดยอนุโลมข้อ๑๐ ให้ปลัดกระทรวงสาธารณสุขรักษาการตามระเบียบนี้ประกาศ ณ วันที่ ๑๑ตุลาคม พ.ศ. ๒๕๕๙ปิยะสกล สกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑. แบบกรอกประวัติและผลงานเพื่อคัดเลือกเป็นกรรมการผู้ทรงคุณวุฒิในคณะกรรมการป้องกันและแก้ไขปัญหาการตั้งครรภ์ในวัยรุ่น(ดูข้อมูลจากภาพกฎหมาย)วิศนี/ปริยานุช/จัดทำ๑๘ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๓๖ ง/หน้า ๑/๑๔ ตุลาคม ๒๕๕๙